
Ka Bishar Bniah 


Na u Chaucer (1340-1400), ha ri England, la 
shim por ar spah snem ei ei hadien ban kha ia ka 
bishar bniah (criticism). Kata ka jia tad haduh 
ki snem 1575-1600. ka aiom balung jong u 
Stephen Gosson bad U Philip Sidney Ngam mut 
pat ban kyntiew skong la la ka jong. Ha ka thoh 
ka tar khasi, naduh ka por u Thomas Jones, 
mynba u la seng nongnm la ka, la shim por tang 
kumba 60 snem hadien ban kha la kajmgbishar 
bniah (criticism) 

Ka bishar bniah, ha ka thoh ka tar Khasi, 
kumba ka paw, ka mih ka kyrsoi na ka kynja 
jingsngew pyrshah am re bad na ka jingshah 
hang Ki jmgthoh, kum ka nuksa, jong u J.C. 
Evans, jong u Sib Charan Roy, bad kiwei ki 
rangbah, ki pyni shai la kum kata ka mynsiem. 
Ki ar tylli ki phew snem ba nyngkong jong ka 
spah snem ba arphew, lah ban ong, ki man long 
ka aiom bet symbai jong ka juk thymmai - ka 
juk jong ka bishar bniah ha ka ktien bad ka thoh 
ka tar Khasi. 

Ha nga hi, ka criticism ka dei ka lynti bah 
sha ka jingkhraw jong ki nongthoh bad ki 
pngthoh jingtar jong ki Ki para nongthoh kim 

don daw ban peit mat sniew, mat kynriang la ka. 
Kajmgkylli ka lai sah hato ki nongthoh kot ki 
lah ma ban nguid ia ka jingbishar bniah? Lada 
ki lah, kata dei kajingjop bad jingsan Shi jam 
pa shi jam, ha ki maw kyndon jong ka bishar 
bniah, la plie lad ban jam sa jam kham shalor 
bad kham shajrong Ka dei ka lynti beih ban iai 
pynkhreh la ka jingkha jong ka literature kaba 
kham don dur don dar, don kyrdan de 

U Kritik^ namar kata, u dei u kpa mynsiem 
ha ka jylli ki nongthoh Um dei eh u nongthaw 
nongshna am, u kham dei u nonghikai, u nongai 
mynsiem Don ar tylli ki kamram bakhraw ha ki 
lynghoh kti jong u Wei, ka kamram sha ki 
nongthoh, lyngba ki jingthoh jong ki, ar, ka 
kamram sha ka imlang sahlang ha ka jingiadei 
jong ka bad ki jingthoh jingtar U long kajmgshai 
bad ka jmgpynshai la ka pyrthei dum jong ki 
nongthoh To pynshai la ki kumta Don ki 
nongthoh kiba sngew ba ki kritik ki long ki 
nonglynthem maw halor ki nongpalat hukum 
Hynrei em, kam long kumta U nongthoh u thung 
ia u jmgthung, u bet la u symbai U kritik pat u 
ai um ai sboh ba un mer un plung bad kham sei 
soh Ba kumta kein, kin ioh wan ki aiom shong 
pyngngad ha ki thiar ki hah jong ka thoh ka tar 
Khasi 


2 



U Kritik um dei ruh tang u nongiaroh briew. 
lano lane laei yn iaroh? la u poet ne ia ka poetry 
jong u? Ia u Homer ne ia ka IUiad ']ong u? la u 
Soso Tham ne ia Ki Sngi Banm U Hynnicw 
Trep?i{a\.o yn iaroh ia u dramatist ne ia ka drama 
jong u? Ia u Peace Roy Pariat ne ia Ka 
Shangkhawiah Ki Rang?Taxig halor kiba kum 
kine ki jingkylli, don ka nongrim ban theh ne 
ban ym theh jingiaroh. Kata ka dei ka criticism 
bajanai. 

Nga iohi shynna ia u Soso Tham lyngba ka 
Duttara Ksiar, lyngba Ki Sngi Banm U Hynniew 
Trep. Nga lohi kham bha la u Peace Roy Pariat 
lyngba Ka Shangkhawiah Ki Rang Ngi iohi ia 
ka rynieng u W.Tiewsoh lyngba ki novel jong u. 
Kumta nga iaroh ia ki, ym kum ia ki nongiap 
bym iohi shuh, bym iohsngew shuh. Hynrei 
khraw long ki matti jong ki, ba ki dei hok ban 
loh bamong. 

Dei halor kaba kum kane ka jingsngewthuh 
shaphang ka jingbishar bniah ba nga la thoh ia 
ki artylli ki poem - “U Kritik” bad “Na Kliar 
Symper”. Kam mut pat ba ka lyngwiar bad jylli 
bishar bniah ka khim eh tang kat u pud u sam 
jong kine ki poem. Ym ju don pud ia ka thoh ka 
tar, nga ngeit. 

Ban lasngewthiih Lem 

“Ka Poitri dei ka jingbishar ia ka jingim” ong 
u Arnold. La sngew shong nia ban lakubur khuid 
mynsiem bad une u kritik ki English Ki lok 
Khristan ki ju rwai* ‘Kiba ngeit km lohi na 
jngai’. Ka biang ia ki, hynrei kam biang la ki 
myllung Ki myllung poitri ki dei ban lohi ym 
tang na jngai, na jan ruh de lohi laei'^ lohi shai 
kyndiang la ka jingim Jingim jong no? la ka 
jingim briew kein, ryngkat bad kiei kiei kiba don 
sawdong la ka. Mar khmat bad kane kajingim, 
u myllung u shong, u puson, u dunap bad u 
bishar thuh la ka Ki bor jmgsngew bakhlain bha, 
la kum ki dew ka dunaw bah, ki khih phaloh, ki 
iaksaid jur, hapoh ka jmgmut jmgpyrkhat jong 
u myllung haba u iohi bad u khan dei por ia kata 
ka tusbir Jingim kaba lai kylla, kaba lai tyllim 
Khraw kein u myllung lada u lah shisha ban 
pynphalang la kata ka jmgim, bad kane ka bor 
jinglah ka shong shibun ha ka borsap bishar thuh. 

Lehse, la ju shem ha ka pyrthei sngi, ba don 
kiba thoh poitri khlem da long myllung. Kiwei 
pat ki long myllung khlem da thoh poitri Ka 
lynnong 1 3, ha ka shithi banyngkong u Paul sha 


4 



ki nong Korinth, ka dei ka nuksa ba paka tam. 
1 dei i jingthoh prose basngewbang sngewthiaog 
shibun. Kham bang shibun ka jingthoh prose 
lada ka don la ka mynsiem poitri. U Apostoi ki 
Jentil um dei u myllung. Kam long poitri pat 
lada ka laid da ka mynsiem prose 

Kam biang, namar kata, ban long poitri noh 
tang namar ba la pynbiang dur-dar, lane tang ba 
la pynkup pynphong da ka nam ka beit dur dkhot 
poitn na shabar. Ka poitri, lada dei ban long ka 
poitn kaba shisha, ka dei ban don ia ka mynsiem 
poitn, nalor ka dur ka dar de. Ka mynsiem poitri 
ka pynkha la ka sur poitri, ym ia ka dur dkhot 
poitn Kajingtuid shoh umshit jong ki kyntien 
sur thiang ha katei ka lynnong 1 3 jong ka shithi 
ki pynmih la ka sur poitn, ym dei ka sur prose. 
Donkam ban sngewthuh, kaei ka dikslion poitri 
(poetic diction) Sngew kumba u Paul u dajied 
shiah ia ki kyntien shong sbai shong hira 

Shuh shuh, ki myllung poitri bad ki nongpule 
kumjuh kim dei ban shim ba ka kyrteng ka poem 
ka la del ka phang-kren lane ka phang-pdeng 
jong ka Bun bah ki poem kiba ki phang-kren 
jong ki kim don lymne shong ha ki kyrteng. 

U Myllung um donkam ban pyrkhat rul 
Kramar, kat ban da pynkhuslai jingmut ia u, kat 
haduh ban pyndam noh thiaw ia ka borsap thoh 
poitri. Ki rul Kramar ki dei ban shong lyngngeit 
bha ha ka thoh prose, hooid ki larap ruh la ka 
poitri Hynrei kim dei ban long diengpyngkiang 
ia u myllung. 

Ha ka jingiadei sohpet bad ka poitri, ki 
myllung ki kham dei ban pyrkhat la ki dak 
sangeh, ia ki dak kyndit, ki dak kylli, nga mut la 
ka punctuation Hangno ban buh la u koma, 
hangno ban thep la u kolon, hangno ban 
pynshong la u dak jingkylli, hangno ban 
syngkhien da u mbarted koma bad hangno ban 
pynkut pynwai da u phulstop Kine te ki kit 
jingmut kham palat ha ka poitri ban la ha ka 
prose 

Khatduh lawai, la mynta, sa tang shi kyntien 
ban ong U myllung poitri u dei u nongbishar la 
ka jingim briew, ka Jingim la ha sor ne 
nongkyndong Don jingduna ha u myllung lada 
u phai khmat tang sha ka jingim sor, lane tang 
sha ka Jingim nongkyndong Katba u kritik pat 
u shong bishar halor ki myllung (ki nongthoh) 
bad ki jingthoh jingt£ir jong ki U ju shong bishar 
ruh halor ki jingthoh jong kiwei ki kritik 

Na kine ar, mano bakham khraw? Kum u art- 
ist, u myllung u loh la ka jaka bad ka kyrdan 
kaba kham halor ban la u kritik. Hynrei kum u 
kpa mynsiem, u nonghikai basian, u nongkdew 
lynti, u nongbatai pynshai, u kritik u kham khraw 
ban ia u myllung. Baroh ar, ki ialur lyngkor ha 
kajuh ka lyngkha, ban poi sha kajuh ka thong. 


S.S. MAjAH 
20 - 03-2000 

K1 Tien Phawer 


Lai snem mynshuwa, nga la pynmih khatduh 
ia Ka PbawarBeh Sbai{\ 997). ka thup bant jong 
ki 12 tylli ki jingrwai Khasi bad kawei ha ka 
ktien phareng. Lait nangta, nga la bunkam noh 
shawei. Ka spah snem bad hajar snem thymmai 
kane ka la wan. La sngew dei ban plied sla kitab 
thymmai nih, da kaba pynmih pyrthei bad phah 
sha ki nongpule baieit ia kane Ka PhawarKsan 
Rngiew, kawei pat ka thup poitri bant kaba don 
tang 15 tylh ki jingrwai, kynthup ia kawei ka 
poem ha ka ktien phareng. 

Hynnew tylli ki poem banyngkong ha kane 
ka thup lyngkdop ki dei ki soh thad sngi jong ka 
spah snem ba la leit noh, kata hadien jong katei 
ka kot bakhatduh. Nga la leng peit lyngngoh la 
ka spah snem euphew, nga da khang khyrdep noh 
ia ka da ka poem “U Kritik” la kaba ia thoh bad 
pynbeit riam ha ka 29 tank u Nongprah, 1999. 

Ka Poem “Akher Sngi Bakhraw” ka dei ka 
lyric niam Khristan La saindur ia ka la kum ka 
jingrwai ban rwai ha ki jingiaseng mane Blei 
Lah ban rwai ia ka da ka sur ba thikna Ka don 
ia ka sur tonic sol fa 

la ka Poem “The Giant Wheel” la shon teng 
bad pynmih ha ka Souveair'^ong ka Syngkhong 
Kyntiew Ri na ka bynta ka jingrakhe lyngkhuh 

snem ba arphew san jong ka seng. Mynta la thep 
biang ha kane ka thup ba kan shongneh ha ka 
jaka kaba del 

Nangta, nga la jam sha ka spah snem thymmai 
lyngba ka poem “Slokan U Politikos" ia kaba 
nga la thoh ha ka 4 tarik u Kyllalyngkot, 2000. 
La kum u thymia ba lam khmat, la nang bud 
ksai ter ter sa “Nangne Sha Dwar”; “Na Kliar 
Symper”, “Ha Lngit Umdum”; “Umsaw 
Umsian”. Baroh san tylli ki del ki symboh ksiar 
symboh rupa jong u nai Kyllalyngkot. Jar nga la 
sngap noh, ngam shym rwai ei ei ha u bnai uba 
ar. 


Ki saw tylli kiba khatduh ki dei ki poem jong 
une u Lber. La pynkut la kane ka thup da ka son* 
net kynmaw leit kynmaw burom la iwei i shakri 
barit ha ka lyngkha mishon baiar. La sain ia ka 
ha ka 19-03-2000 

Kumta te, nga phawer lyngkot ban batai, ban 
ai ksai ban pynshai la ki nongpule bad ia ki 
longdien mandien Kaba sah nangne ka la dei 
ka jong ki. ba km thew kin woh, kin thir kin 
thain, kin tih kin khlong nia, km dok pylla bad 
kin shong bishar de. Ngan jm da la kmen eh lada 
ki la kloi ban pyndep la kane ka kamram 

S.S.MAjAW 

20 - 03-2000 

THE GIANT WHEEL 


Ah! Man of the march, peeks riding the life’s cart; 
Humming and singing, as the wheels are ringing. 
And life is joyous, and the tune melodious; 
And life is a thrill, fast moving as a reel; 
Tingling like a hymn, with rhyming and rhythm. 
One stop, another, and the load is heavier; 
Seeing the Winter, and the last, is so near; 

And life is drooping, as the storm is blowing; 
Ever, he struggles, and braving the hurdles; 
Good path is to learn, righteousness is to earn; 
There comes to an end, and the place is Heaven. 

Akher Sngi Bakbraw 


1 . Ynda riew ka turoi ha suinbneng, 

Kiba iap kin mih pat, na kylleng; 

Ha ki jainkup lieh phymai, 

Sha kata ka Ri jingshai, 

Ri b’la khreh la Riewkhuid jong u Trai. 
Un sa wan pat, 

Un sa wEin pat, 

Ha bor, burom bah bakhraw; 

Ho’id da shisha. 

Ho ’id da shisha, 

Ynda la newngeit wan shaw. 

2. Hangta te, ngin sa leng markhmat hi, 
Shisha ynda poi kata ka sngi, 

Ha Akher ka sngi Bishar, 

I’u bynriew ba im lyngkar, 

Ba I’u Trai U Blei la pynbitar 
To phai mynta. 

To phai mynta, 

Namar jingbishar bakhraw, 

Ho’id phai mynta, 

Ho’id phai mynta. 

Tad ’da la newngeit wan shaw 

3. Phai to phai shu Jisu, khun u Blei, 
Bret to bret ia ki pop ka pyrthei; 

Don pansngiat ne em la nga, 
Ba Riewkhuid la khreh hangta. 
Da Angel bad Seraph ki pynbna? 
To lai pynkhreh. 

To lai pynkhreh, 
la Sngi jingbishar bakhraw; 

Ho’ id ngin pynkhreh. 

Ho ’id ngin pynkhreh. 

Tad ’da la riewngeit wan shaw. 

4. Khun u Blei, Trai ki Trai, to iaroh, 
Ha ki sur bad anthem, la lasoh; 

Rwai to rwai, Haleliwiah, 
Hossanah i’u Jehobah, 
la u Khun, u Syiem Jingsuk, Selah 
Ha-le-liw-iah, 

Ha-le-liw-iah, 

Ha sngi Jingbishar bakhraw, 
Ha-le-liw-iah, 

Ha-le-liw-iah, 

Haba la newngeit wan shaw 

Meirad Die Kwai 


1 . Nga shong die kwai bad im kunai. 

Ban im jakpoh, ka thngan kam snoh; 
Ngam tip ka kot, nga nang ka sot, 
Arphew ki snem, jingbha nga shem. 
Symbai um sep, man la ka khep, 

Ki sngi ba kthang, kim lah ban khang; 
Jingduk raitoi kam lah kynhoi. 

2. Shano la leit, nga phai ban peit, 

Kito ki sngi ban pern iapli; 

Jingim ka king, la pra ka ling, 

Janor baiong, kam lah neh shong; 
Shad samtawi, apot ka kie. 

Mynta nga phai, ka por syrpai, 

Ka pynkoit phar, ka law te war. 

3. Wai im wai skop, nga die kynthop; 
Nongleit nongwan, la nga kyrshan. 
Ban loh bai khaw, jyntah pathaw. 

Ban loh jainphong, ban kup ha rong, 
Jynjar ka phet, jingsuk ha khet 

Ah Blei Kynrad, nga pan kyrpad; 
Jingieit isnei, na kti U Blei. 

I R3riidia Tlem 


1 . Bym tang du Kpu bu im u briew, 
Bym tang Burom bu kdang bu kiew. 
Shisnem, kam pher, u peuiai wir, 
Sympat, kawiat, shah thap, shah kir; 
Sawar shisngi, duhai, ka biang, 

Kam pher lu bam shiteng shihang 

2. Ki tien laroh, ki tien tei mot, 

Kim biang pylla nusib apot; 

Ba ktien ki shlei, ha kriah kim pel, 
Dohnud ka mong, mynsiem ka phlei, 
Ha san tarik, ai nong Khusneim, 

Lait nangta te dulon ka khlam. 

3. Ki Hep nahrit ki ai present, 

Syntiew pyndeng, ka dei ka Khen; 
Kim tip tynneng, ki ai ka Kti, 
“Khublei ia phi,namar Deiti.” 

Ha sur bathiang, jingrwai ka tuid, 
Dohnud nahlung ka sngur ka khuid. 

4 Pyrthei laitluid, pyrthei riewshai. 

La kum ka sngi, la kum u bnai; 

Ka put turoi rynsan dei por, 

Sha liew kharai ban pynliat lor; 

La kum wahduid ba tuid khlem pud, 

Sur put ronsmg ia ki kam kut. 

5 “Ma phi shisha, malai-dud rben, 

Pynproh jabieng sop sohpailen; 

Ma phi shisha, budlum ka Ri, 

Namar longdien phi trei dukhi; 

Ma phi shisha, ki phniangjmgshai, 

Ba ki khulpi kin lai phymai ’’ 

6. Ummat bajrein kum um sohjew, 

Nu klong dohnud ba at ki dew; 

La kum sirka ha ka diengphna, 

Ba dung khyllai m stad Radha, 

La kum i bih bu Sokretis, 

U dih u nguid, hyndai ha Gris 

7 “Ynnai ka kam tah rong tah rup. 

La ngiah ki tien laroh tei thup, 

La kum khunlung ba kwah mit-mit, 

Ba km en noh shuwa ka miet; 

La kum langkma phong pansngiat shiah, 
De toi tyngshop rongphong ba biah.” 


15 



8 . **La shoh ka sngi ha stir lyngkha, 

Ha man synrai jnang shiah dohkha; 
Syngit u ksai bla ksih na pdot, 

La kum syrti ba ot ba phot, 

Ba dung kura, ani, u khaw, 

Huri hura, nang paw, nang khraw ” 

9. Kum Niangkongwieng ba kdang Burom, 
Ha surok rong pynshad latom, 

Rynsan thiatar ha ka shisngi, 

Ka kup ki rong ka komedi, 

Lynter ki sngi, ki saw aiom, 

Ka trajedi te sia ka thorn. 

10. “Ngim pang te mo, shu koit mien mien' 
Samla shi rta, ngim man tymmen*^ 

Ba tang Burom ka long dawai' 

Ba tang Khusnam syrpud syrpai ' 

Ba tang Buskit ba long tyngka' 

Kum blang Putit jong ka khana*^' 

1 1 . “Balei kumne shyntur ka thiang, 

Balei kumne ka kam ka kthang? 

Ynnai, kein noh, ka khor ka khriam, 
Ynnai, kem noh, ka Ryndia tlem, 

Ngi lah 1 kam shakn-lyngkha, 

Haba la biang h bhah Lupha.” 

Bilistar Slap 


Hap, hap ko Mistar Slap, 

Prap, prap, halor Ramew. 

Mei Ramew ka thngan ka sliang. 
Met jong ka ka ran ka pdang. 

Hap, hap, ko Mistar Slap, 

Brap, brap, halor khyndew. 

Da ki bnai ka im tyrkhong, 

Tiew bun skit la blad ki rong 

Hap, hap, ko Mistar Slap, 

Prap, prap, halor ki tnum, 
la pum pum ba sop jaing. 

Ban salt khuid nalor ki iing 

Hap, hap, ko Mistar Slap, 

Trap, trap halor sla dieng 
Ba ki ap ban speh shylluit, 

Ba kin sei, km phuh laitluid. 

Hap, hap ko Mistar Slap, 

Shrap, shrap halor sla lap 
Ba km kdup la Mei Ramew, 

Ban ai bam la met Khyndew 

Hap, hap ko Mistar Slap, 
Brap, brap halor Jingim: 

Ba jingim kan im thymmai, 
Ba u Bnew un iai duwai. 


U Kritik 

1 Bun ki ong ki thoh poitri, 

Dei poitik hipoknsi, 

Wa* kyntiak la i biang dur. 

Wow te wow' ym ladei sur 

2. Bun ki nang ban sain dkhot, 

Kum riewstad kyntien ki sot; 

Toi pynban kam long poitri' 

Kam lapher na tien puthi 
Bun ki nang ban buh tara, 

Kum kynroh la pushara, 

Toi pynban kam long poitri ' 

Ba ‘mynsiem’ kam paw sotti 

3 Maw nongrim ka thoh poitri. 

Maw ramew bym lah bujli- 
Dei ‘mynsiem, kyntien bad sur’ 
Kum syntiew b’la thain pynpur 
Tien shong blei ne tien shong sbai. 

Symboh ksiar ne symboh krai; 

Oh ki sur ba shoh poitri, 

B’la pyndait bad tah sorki. 

4 Mawlynnai na thwei niamra, 
Mawkordor ne maw hira; 

Dohnud briew ba ud jyiliew, 
Pynkyndeh, ki tar ki new. 

Bor jingsngew bad bor pyrkhat. 
Bun lynti ki laid lakdat; 

Kum ki sim ba rwai sngewbha, 
Dieng h’u dieng ki her iapra 
Tuid ki khriang na thwei dohnud, 
Beh ka Iyer, syrpai syrpud, 

Rwai ki Muse, Mynsiem Bakhuid, 
Umpohliew ka tuid laitluid. 

5 Katno khraw my Hung poitn. 

Da tien prose u tei paki! 

Ha ki sur ba shoh mynsiem. 

La iu mraw ne khun ki syiem. 
Ynnai bud ka rong lapan, 

Lada ‘sap’ kam kup, kam khan; 
‘Pher ka prose na ka poitri’. 
Kumta rwai myllung Sidney. 

Slolcsu:! u Politicos 


1. ’Wei mynnor ki Thapbalieh, 

Dieng syntiew, ki her ki knh; 

’Wei shyngyiar, ki sum ki sleh, 
Rong thaba, thapniang kaweh. 
Blang-langbrot ki iaid pawang, 
Lyngkien bah ki dem bam phlang; 
’Si bordi ba lur lyngkor. 

Bam kamai d’u khaw pynthor, 

Ha ki kper ki iaid sngewbha, 

Heh bad rit kim don jmgma; 

Suk ka sain ka ieng rasong, 

Ruh ha sor bad nongkyndong 

2. Balei sha ka juk kyllal 
Balei mo kylla kynsha! 

Bor maia ne kam phylla! 

Stad jingbnew ba ka duna*^ 

3. Tang iong rein long syiem ka Tieng, 
Khlieh ka heh, mynsiem ka phieng, 
Tyngam Ksuid kyriat byrsjt, 

Kjat ki tlot, dohnud ka rit 
Ba ka Ktien ka ang ka pdang, 

Ba kham jam, ka Kam ka kyang. 

4. Jngai noh bak ki blei ka Ri, 

Lynti bah ka Ri Khasi. 

Jngai noh bak na Ri England, 
Dnr riewblei ki Puritant. 

Jngai noh bak na Ri Scotland, 
Per syntiew ka juk Khristan. 
Tang bakla la riew kuli, 

Bym talba ka thoh shithi. 

5 “Jingumsnam kam don jaka, 

Ha jylla synshar paidbah.” 

Tien shu thaw ne tien shong blei, 
Biang pylla, tang shu la khlei? 
“Balei pat bamsap bampong- 
Dur Bula kylla Rongphong- 
Jaka rich byllai kyrhai, 

Haba shai ka Sngi u Bnai”*^ 

6. Jar te jak, ym don jubab, 

B’i Thylliej la set ka pap! 

Tap matlah ne set kyllut, 

Ba la kern Pun ne Bhut’ 

Kum Kyndad ba sum ha ktieh, 
Rben ka Khlein ne rben ka snieh! 
Bor tipblei ne pring dohnud, 

Ba Kondok kim kwah ban bud! 
Bor tipbriew ne pring jabieng, 

Ba boitha kim mon ban kieng! 
Kum ki Mraw ba shong Along, 
Ha Rudnong ki sah Kyndong. 

1. Hep Bant! Balei kumne. 

La shang kwai phi kieng kyndung; 
laid tynva baroh shi sngi, 

Surok bah bad surok rit*^ 

2. “Ngam don shuh i Mei i Pa, 

Tang marwei bad h para; 

Kumne kein* Te hap ban trei. 

Ban loh khaw, i mluh, jyntah ” 

3. Hep Barit, shano ki don*^ 

Hangno ruh phi shong phi sah, 

El ba peit la i para, 

Ba ai dih, ai bam ai sa*^ 

4. “Na pyrthei i Mei la khlad, 

Lai ki snem haduh mynta. 

Bad 1 Pa sha img Meinah, 

Dang shem shem la leit ban sah 
Mynta ruh ngi shong ngi sah, 

Ha rudnong kyndong Mawiong, 
Shi kamra, ka biang la ngi. 

Ban neh tngen ki ar ki khlieh 

I Nahnah i leit i sbun. 

Ban sumar ia i Donna, 

Tang dei por i ai ja step, 

Tang del por i ai sha sngi ” 

5. “Da kumta, dang step nga khie. 
Ban pynkhreh ka shet ka tiew. 

Ban pynbiang ka bam ka dih, 
la lade bad la i Hep 

Tang biang lut, sha sor nga her. 

La waidong ban shang tyrwa, 
Shoh ka sngi ne thang ka shit. 

Saw atom nga shah nusib ” 

6. Seng synshar bad seng bhalang, 
Kim don klimat kim shoh pyrkhat! 
Khia ka ban Lyngkor ka Ri, 

Klet ki dem la ‘Hep’ bapli 
Rang synshar ne Rang Bhalang! 
Ba im sngi I'u Paid balang! 

Shano kein lynti ka lam*^ 

Khraw ka Nam ne khraw ka Kam! 

7. Ban kamai shang shnong kumne. 
Hep BariP Phim thait phim ngiah? 
Toi ka khmat jong phi ka kren, 

Ba phi suk, phi hun, phi kmen! 

8. “Ngam lei lei, mynsiem ka suk; 
Ngam lei lei, jingim ka kmen. 

La ia phi ne la kiwei. 

Da waidong ngan iai shakri.” 

9. “Ha pyrthei iing shong basa. 

Da waidong ngan lai shakri; 

Tad da poi ha iing u Blei, 

Da waidong ngan song la phi 
la i Mei ba kha ia nga, 
la i Mei Nahnah trai iing, 

Ngan ym klet la sep ka sngi. 

Da waidong ngan song la KI ” 

Na. Kliar S3nnper 

1 . Ka Bishar Bniah kam long nongshun, 
Putet, pynban, ka lok ba sbun, 

Ba ’dew tyrkhong kan long ’dew sngem. 
Ban ieng daw ksan, ban phet daw rem, 
Lyngba jingthoh ka shat Tusbir, 

Kajong Nongthaw ba thain ba thir 
Da Bishar Bniah, knmta, arted 
Sha Makashang, km her kham sted 

2. Ka Bishar Bniah, te lei, kam dei 
lu Soso Tham, kum stad pyrthei; 

Hynrei la Sngi Banm hyndai. 

Ban pynshong dor bad niew suidkhai 
Nga thew pylla Victor Bareh, 

Da thup Poitn bla sain pynsleh 
Ne Frank Marpna da Sawangka . 

Ne Warmphaign Sten parom Sarnia . 

3. Ka Btshar Bniah ka noh synniang, 
Hapoh khiew ksiar, symboh pynlang; 
Da phliah jingshai ka lam lynti. 

Da phngit pyrkhat, symboh pyni; 

Ba lok Nongthoh km pynriewspah. 
Da hynriew phew bad shi spah shah. 
Ka Bishar Bniah, kum maw nongrim, 
lu paid Nongthoh bakhraw mynsiem. 

4. Ka Bisheir Bniah ka noh synniang, 

Ha ling paki Imlang Sahlang 
Tad poi per soh bad per syntiew, 
la Batemon ngin mad ngin iw. 

Ban buh tyngkai ki soh ba thiang. 

Ban bam shngiam rai aiom ba biang; 
Bad bret kyntait ki soh ba pyut, 

Ne mut ban thang ynda la phut 

5. Jmgbishar Bniah - kum Nongsumar, 
Ba proh ba stad, ia Thoh la Tar, 

Ban ym iaid mon ne laid laitlan, 
Hajuk ba bha bad por hiran 
Pynban Turoi ka sawajam, 

Hu paid Nongthoh, da sur maham 
‘Kordit la phi ki Lok shongsuk, 

Ha Seion Bneng ka Ri baduk’ 

1 . Bunbah ki kren, ki tan]^ newblei : 
“La jan, lajan ban wqi pyrthei”. 
Kumno, lano pyrthei kan wai? 
Baroh ki stad kim lah ban tai. 

Hato ‘metbneng’ km wai, km um? 
Jabieng janor ha Ingit umdum. 
Kyntien ‘Pyrthei’ nang pynbaiong, 
Ki nia kim kot ban suh ban khnong. 
Kawei tyngkrem ka phla shynna, 
Jingim ka wai, ’da kut yrta 

2 Kiwei ki Niam kumno ki pelt‘d 
Philosophy shisha ka ngeit: 

‘Mano ba her shabar ka Por*? 

Ym don thapniang, da kor da bor 
Mano ba shong shabar Jaka*^ 

Ym don Jadu, ne bor Maia 
Jingim u briew ka don jmgkut, 

Ka Por-Jaka kam don mawpud' 

3. Kumta u Jhad um kot batai, 

Lano shisha ‘Pyrthei’ kan wai; 

Dei tang Nongthaw, U Trai Kynrad, 
U Syiem ki syiem, u Blei bastad. 



Umsaw Umsian 


1 . Sha ka kper ba khlem ker, 

Ba ki Blang ki iaher; 
la Jingthung ki labam, 

Kum ki puit bad ki khlam. 

2 Sha ka sem ba khlem khang, 

Ba Suri bad Myrsiang; 

la ki Syiar ki larong, 

Shapoh Khlaw - sha la Shnong 

3 Sha ki Img ba khlem khang, 

Ba Nongtuh ki lashang, 

Ba la ksiar bad rupa, 

Shu rah ei khamakha 

4 Sha khiew doh ba khlem tap, 
Ba la buh ha tyngkhap, 

Ki Kamiong ki laboi, 

Da larwai la duhoi 

5. Sha synduk ba la phit, 

Ba la tap da ki nt, 

U Kamiong um loh lad, 
la Mithai ba un mad 

6. Ki Trai iing ba ki bieit, 
la Tyngka ba ki ieit; 

Ki syrdeng ki la jot - 
Bad ki Khun ki lanot. 

7. To ieng joit, wat pynslem, 
la Jingker ban pynskhem, 

Da Mynsiem ba shynrang, 

Kum i ksiar ba la phrang. 

Kylla. Pongpet 

1 . Baje halor kynroh. 

“Wan noh, wan noh” ka khroh, 
“La khadar wat nga riew, 

Nga rwai, khlem don bai siew.” 

2. Halor ki miej, nga ’i. 

La kum ki lum Khasi; 

Ki phail bla tei kynton, 

Ha Ri batlot ka Mon. 

3. Shuki ki shong thy 111, 

Kamr 2 im ki laid suki; 

Babu ki dem byrklet, 

Pyrthei ka mareh stet 

4. Ngim sngew lehrain, ngi phla. 
Ban leit poi slem shisha 
Sha dwar li jaka trei. 

La kam ki bun ki shlei. 

5 “Kam pher la kam ki sah, 

Ki khih ne laid mattah; 

Tulop ngam bit ban duh, 
lu Blei ngan leit ainguh.” 

6 Hynriew ki sngi ki iaid, 
Hynriew taiew ki ksaid, 
Hynriew ki bnai ki her, 
Hynriew ki snem khlem pher! 

7. “Ki kam ngam shym trei hok, 
Tang Tulop kein ka Lok, 

Na Pha ngan sot - kawei 

Na pdeng shiphew - shu Blei.” 

8. Ngi sngew lehrain, ngi phla. 
Ban leit poi slem shisha- 
Sha dwar ka ling Mane, 

Ka Niam ba ngin rakhe 

9. Tang new arsien la pioi, 

Ba loh u Blei u phoi' 

Ban dwai bad rwai iaroh. 

Da Lut ha pla ban noh 

10. Ka biang shisngi ban salt, 
Ki pop, ki let, ki lait*? 

Ne hynniew sien ban sum, 
Ha kshaid ba noh rymphum*? 

1 1 . Kumno ngi loh bai khaw. 

To ai ngin iai kynmaw, 
Kumno kamram ngi trei, 

Ha khmat u briew u Blei 


Lfiim JMEailoi Klilieli 

1 . Pynbeit kloi Lynti kyllam 
Jingtep pyut ba ap ki ksain, 
loannis da ngap u bam, 
Ri-ki-blei ha It-iap-khlam 

2. ’Stad dujok ki rwai shad kmen, 
’Stad bineng ki lam khlem en 
Pelt to pelt' Lum Maloi Khlieh, 
Dew rykhiang - na Ahor ktieh 

3. ling ha Son saw san mala, 

Spah kamra kim ngiam jaka; 
Phew ki lum la khuid synlen, 
Jliah u Ksuid ne nguid u Thlen? 

4. Kaiaram, u Lok ba sbun 
Tang ma u ba lah pynhun, 
Aiaram, u Jor shisha' 

Kpa baieit jong ka Tyngka. 

5. Karkhana ne Kashan, 

Thma madan u Khun Khasi; 
Kem sarang ne thnam jabieng, 
Daw ka rem ba nia kam ieng 

6. Khet-Synrop lajem ki khnap, 
Seng-Synjuk ki dait ki khap, 
Thain sohsat ka ap phira. 

Ban tynjuh la khlieh Kada 

7 Angel toi ki tieng ban tur, 

Khun bynriew u kloi ban shur, 
Benami bad Salami, 

Rong lapem ka Ri jong ngi 

Kin Sliong Tliylli 

Dieng ki siej, u stew u thri, 

Phlang, kynbat, sohshang, sohphie, 
Sim ki doh, dohsher dohthli, 

Siej khongpong, tyrlaw, sylli, 

Tiew mationg, Subon, Lyngngi, 
Bun kin her na Ri jong ngi 

Bun kin |ah na Ri jong ngi, 

Bun kin duh na Ri jong ngi, 

Kumne kein ka Ri jong ngi, 

Spah bakor ki pein iapli, 

Man longdien kin shong thylli' 

§'a f Lfhrar^ 

$bi‘>&m 


Xang «Jiiigk3niinaw 

Na jngai muluk phi sngew i sur jmgkhot, 

Ym del Makedonia ne Philipi 
‘Sha shnong jong ngi, sha lum ka Ri Khasi, 
Shane, to wan, sha Ri nongpang-lanot 
Phim khein ka miet ka long, ha pang ne jhia, 
Jingim ba thait ba Iwait, lynti ba khim. 

Ban sop, ban spam, jingmong ki met-mynsiem; 
Ha suh ha thar, jingkit ba shon, ban khia 
Takma Kaisar, khusnam Phlorens, phi deng. 
Bad Em-bi-i, leima phi rah sha Khar - 
Tad poi shongthait ha Nongthymmai Point Clear. 
Sha phon senteneri, laiphew phi noh, 

Jingieit ba shlei shu briew, shu Trai Nongthaw, 
Balangjong ngi la phi ka lai kynmaw 

